google/wiki40b huggingface dataset:
Seksgjellet smådøgnflue

Voksne (imago)

Kroppen er 5-8 millimeter lang. Kroppen er gråsvart farget. Vingene er trekantet og holdes rett opp og ut fra kroppen i hvile. Bakvingen er liten, mye mindre enn framvingen, den er fint oval på form. Lengst bak på bakkroppen er det to haletråder (cerci).

Nymfer/larver

Nymfene er mellom 5-8 millimeter lang. Den har tre haletråder, som er kortere enn kroppen, og den miderste er litt kortere en de to på siden. Den midterste haletråden har små korte hår ut til hver side. De to ytre haletrådene har bare hår på innsiden. Beinas kloledd har ikke små fine hår på hver klospiss. Det er seks par små bladformede gjeller bokover på siden av bakkroppen, den bakerste har en konkav innerkant (ikke ovalt rund). Pannen (frons) er smalt v-formet i bakkant. Alle antennens ledd har fine korte børster, men ikke i kombinasjon med små skjell (krever god forstørrelse). Tungen (glossa) har bare to til fire hår på overflaten, nær enden.

Levevis

Seksgjellet smådøgnflue finnes i små bekker og større elver med rennende vann. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 1 år. 
Seksgjellet smådøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Maorihonningeter

Beskrivelse

Dette er en grønnlig fugl, hanner er olivengrønn med en mørk lilla glans på hodet og blåsvart ytre vinger og stjert. Han er lysere på undersida. Hunfugler er mer grålig olivenbrun med en blålig glans på hodet. Hunner har en karakteristisk gulhvit bøyet stripe frå nebbrota tvers over kinnet. De er ca. 20 cm i kroppslengde. Hunner veier ca. 26 gram og hanner 32 gram. Ungfugler av hunnkjønn har brune øyne og en lysegul kinnstripe.
Norsk Interesseorganisasjon for Stamme

Norsk Interesseforening for Stamme (NIFS) er en organisasjon for personer som lider av dysphemi (stamming) og andre som er interessert i stamming. Foreningens formål er å arbeide for å bedre situasjon for personer som stammer.
Ny illustreret Tidende

Ny illustreret Tidende var et norsk ukeblad som utkom 1874–1890.
Bladet ble grunnlagt i 1874 av forlegger Hans Jacob Jensen for å ta opp konkurransen med det danske Illustreret Tidende, 1859-1924, og som hadde det mål å bli et ukeblad for hele Skandinavia. Også i Sverige kom et liknende blad, Ny Illustrerad Tidning, 1865–1900, som også hadde som ambisjon å dekke Unionen Sverige-Norge.
Det norske ukebladet hadde ikke samme ekspansive planer som de tilsvarende danske og svenske, men la innholdsmessig større vekt på det norske både i tekst og bilder.
Ny illustreret Tidende ble redigert av Kristian Winterhjelm inntil utgangen av 1879, da det både skiftet eiere og redaksjon. Sommeren 1880 overtok bibliotekar og litterat Jens Braage Halvorsen redaktøransvaret, noe som ble svært godt mottatt: «Hr. Halvorsen er her den eneste der har arbeidet i den af Poul Botten Hansen begyndte Retning.» Nettopp sammenstillingen med Paul Botten-Hansen og hans Illustreret Nyhedsblad var åpenbar. Han var også bibliotekar, arkivar og litterat, og hadde æren for utgivelsen av det mest varierte, folkeopplysende organ i norsk ukepresse, hvor både de dikterne leverte bidrag og våre fremste forskere populariserte sin viten.
Til tross for høy billedmessig og litterær kvalitet ble ukebladet nedlagt i 1890.
Jiangyong

Jiangyong (kinesisk: 江永县; pinyin: Jiāngyǒng Xiàn) er et fylke i provinsen Hunan i Folkerepublikken Kina. Det ligger i byprefekturet Yongzhou.
Befolkningen var på 246 163 innbyggere i 1999.

Kulturminner

Den tradisjonelle arkitektur i landsbyen Shanggantangcun (Shanggantang cun gu jianzhuqun, 上甘棠村古建筑群) ble i 2006 oppført på Folkerepublikken Kinas liste over kulturminner.
Erwin Ritter von Zach

Bakgrunn

Erwin Ritter von Zachs foreldre var den senere Feldmarschall-Leutnant Paul Ritter von Zach (1831–1891) og hans hustru Emilie Stadler von Gestirner. Hans eldre bror var oberst Paul Ritter von Zach (1870–1918).
Hans aristokratiske foreldre flyttet meget rundt om i Europa. Han fikk skolegang i Krakow, Lemberg og Wien, og studerte gresk og naturvitenskaper. Han begynte ved Universitetet i Wien som medisinerstudent, men hørte også forelesninger innen et bredt spekter av fag, blant annet matematikk og kinesisk.
Etter en blindtarmsoperasjon i 1895 flyttet von Zach til Leiden for rekonvalescens. Hens han var de, fulfte han den nederlandske sinologen Gustaaf Schlegels kinesiskundervisning og begynte å studere mandsjuisk og tibetansk.

Diplomat, forsker

Etter å ha publisert to artikler om mandsjuisk grammatikk, bestemte von Zach seg for en karriere innen diplomatiet fremfor som forsker.
Fra 1901 til 1919 var han diplomat i østerriksk-ungarsk konsulartjeneste i Beijing og Singapore. Men under tjenesten fant han tid til omfattende sinologisk forskning.
Erwin Ritter von Zach oversatte nesten hele den kinesiske dikter Li Bais livsverk og samtlige av Du Fus og Han Yus dikt til tysk. Disse oversettelsene ble imidlertid publisert svært spredt, til dels i opplagssvake tidsskrifter.
En del av oversettelsesverket er blitt utgitt samlet hos Harrassowitz.

Internering, død

Under annen verdenskrig ble von Zach internert på Sumatra i Nederlandsk Ostindia. Han omkom senere under den japanske ubåtsenkningen av det nederlandske skipet Van Imhoff, som transporterte over 400 tyske sivilister med kurs for Ceylon.
Auld-alliansen

Auld-alliansen var en allianse mellom Skottland, Frankrike og Norge.
Grunnlaget for alliansen var en traktat som ble signert i Paris av John Balliol og Filip IV den 23. oktober 1295. Den militære Auld-alliansen bestod til 1560. Kongeriket Norge var tilsluttet alliansepartene. Alliansen betydde også slutten på utvidelsen av det norske riket til De britiske øyer. Vilkårene i traktaten var at om ett av landene ble angrepet av England skulle de andre hjelpe til.

Videre påvirkninger

I tillegg til en prinsipiell militær og diplomatisk enighet innebar alliansen også delt statsborgerskap i landene, i praksis mellom Skottland og Frankrike. Det fikk betydning for dagliglivet til den skotske befolkningen på flere områder; blant annet ved fransk innflytelse på arkitektur, juss, det skotske språk og matlaging, og ved at skotske leiesoldater tjenestegjorde i franske armeer. Skottene fikk også smaken på fransk vin.
I 1326 fornyet Robert Bruce alliansen med Corbeil-traktaten uten norsk deltagelse. I løpet av 1300-tallet og 1400-tallet ble traktaten påkalt seks ganger.
I 1560, etter mer enn 250 år, ble alliansen mellom Skottland og Frankrike offisielt bragt til opphør gjennom Edinburgh-traktaten. Skottland ble erklært protestantisk og nå i allianse med det protestantiske England (se John Knox). Enkelte deler av traktaten fra 1295 ble likevel stående; alle skotske borgere var også franske borgere inntil denne rettigheten ble fjernet av den franske regjering så sent som i 1903.
Danmarks Kunstbibliotek

Danmarks Kunstbibliotek er den danske stats hovedbibliotek for arkitektur, kunsthistorie, malerkunst, billedhuggerkunst og fotografi. Det ble grunnlagt som en del av Det Kongelige Danske Kunstakademi i 1754.
Kunstbiblioteket ble egen statsinstitusjon i 1996. Fra 1883 har det holdt til i Charlottenborgs Udstillingsbygning i Nyhavn 2 i København, ved Charlottenborg, i samme bygning som Kunsthal Charlottenborg.
Francisco Lázaro

Sommer-OL  1912

Lázaro var den første portugisiske maratonløperen og flaggbæreren under et OL.
Som alle idrettsutøverne på den tiden var Lázaro en amatør, og han arbeidet opprinnelig som snekker på et bilverksted i Lisboa. Før han deltok under Sommer-OL 1912 i Stockholm hadde han vunnet tre maraton i hjemlandet.
Lázaro var den første idrettsutøveren som døde i en olympisk konkurranse, etter at han kollapset på 30-kilometersmerket under maratonløpet. En trodde først at dødsårsaken var en alvorlig uttørring på grunn av den høye temperaturen, men senere ble det oppdaget at Lázaro hadde dekket store deler av kroppen med voks for å hindre å bli solbrent. Voksen hadde hindret svetten hans i å komme ut, noe som bevirket en alvorlig kroppsvæske-elektrolystisk ubalanse.
Romanen The Piano Cemetery av den portugisiske forfatteren José Luís Peixoto er basert på historien til Francisco Lázaro.
Jenna Coleman

Tidlig liv

Coleman ble født i Blackpool, Lancashire. Hun gikk på Arnold School, hvor hun var prefektleder. Mens hun diskuterte sin rolle i Emmerdale, sa Jenna at hun ikke angrer å ha en konvensjonell universitetsopplevelse. Mens hun gikk på skolen var Coleman medlem av en teatergruppe som het In Yer Space, som hun senere opptrådte i stykket Crystal Clear på Edinburgh-festivalen med. Hun vant en pris for sin prestasjon, og stykket ble også mottatt positivt.

Privatliv

Jenna Coleman har vært i et forhold med den skotske skuespilleren Richard Madden siden sent i 2011.
Frode Eika Sandnes

Utdanning

Sandnes ble bachelor i informatikk ved University of Newcastle upon Tyne, UK i 1993. Han tok sin ph.d. ved University of Reading i 1997 med avhandlingen New Approaches to Static Task Graph Scheduling in Control (Parallell computing and evolutionary artificial intelligence techniques).
Han arbeidet ved Miros A/S i 1992-93 med vedlikehold av systemer for miljødata, som laboratorieassistent ved University of Reading i 1997, ved Space Innovations Ltd. Newbury i 1998-99, som førstelektor ved Høgskolen i Oslo 2000-06 og fra 2006 som professor samme sted.
Sandnes har vært den mestpubliserende forskeren ved Høgskolen i Oslo i flere år

. I februar 2011 ble han tildelt FoU-prisen for 2010 ved Høgskolen i Oslo.

Tillitsverv og andre aktiviteter

Frode Eika Sandnes har vært engasjert som redaktør og medlem av ulike komiteer. Han har bl.a. vært medredaktør i Journal of Communication, Consumer and Control, college of Electrical Engineering and Computer Science. Sandnes har vært medlem, leder eller invitert plenum-foredragsholder ved mer enn 90 konferanser og har vært invitert keynote-speaker flere anledninger, bl.a. ved DSAI, Digital Life og AI-Forum. Han har også organisert flere konferanser, bl.a. Unitech 2010, UIC 2008, ATC 2008 og Norsk informatikkonferanse.
I tillegg har han vært medlem av ulike råd og utvalg, bl.a. Nasjonalt fagråd for informasjon, Norsk informatikkonferanse, BITS-styret (Brukervennlige IT systemer) og dataforeningen. Sandnes har også deltatt i flere sakkyndige komiteer for NOKUT, både som medlem og leder i perioden 2008-2011. Sandnes er initiativtaker og medlem av den rådgivende komiteen for konferanseserien IEEE CloudCom. Han har også vært medlem av styrekomiteene for iCEER The International Network of Engineering Education and Research og ICEE International Conference on Engineering Education.
Minør

En minør (fra fransk: mineur, gruvearbeider) var en soldat som utførte sprengningstekniske oppdrag. Når oppdragene ble utført i forbindelse med beleiringer av festninger ble soldaten kalt festningsminør; i andre tilfelle feltminør. Minørene tilhørte tidligere artilleriet, siden 1800-tallet ingeniørtroppene og deres forgjengere.

Minørtjenesten

Festningminørene gravde og sprengte kruttminer for å underminere festningsvollene. Forsvarernes festningsminører anla kontraminer for å sprenge de angripende minegangene. Feltminørene sprengte broer og landeveier med mer, samt anla feltminer.
Ensom '88

Handling

Bakgrunnen for handlingen er at Fleksnes har dødd i en ulykke på Nøttefjord camping og deretter havnet ved Perleporten. Her vil han gjerne inn, men St. Peter ønsker å granske hans liv på jorden først. Han forsøker å lure seg gjennom perleporten forkledd som nonne, men St. Peter fatter mistanke. Når han blir avslørt forsøker han å få St. Peters sympati ved å hente frem en episode fra livet hvor han tilbrakte påsken mutters alene. Men St. Peter blir ikke helt overbevist.
IPFire

IPFire er en Linuxdistribusjon som blir utviklet av the IPFire team. Distribusjonen sørger for en enkelt håndterlig ruter og brannmur, og kan bli vedlikeholdt via en nettleser som grensesnitt. Distribusjonen tilbyr videre utvalgte tjener daemoner og kan enkelt utvides via en Small office/home office-tjener.
Distribusjonen IPFire oppstod i 2005 som et derivat av IPCop, på grunn av stagnasjon i IPCop-prosjektet. Siste versjon er 2.19 Core Update 107 fra 8. november 2016.
RMVB

RealMedia Variable Bitrate (RMVB) er en utvidelse av multimediaformatet RealMedia utviklet av RealNetworks.
RMVB er vanligvis brukt til multimediainnhold lagret lokalt. Filer som bruker dette formatet har filutvidelsen .rmvb.
RMVB filer er har ofte mindre størrelse enn filer laget med MPEG4-part2-kodeker, som for eksempel DivX og Xvid. Grunnet dette har filformatet blitt ganske vanlig (men ikke veldig populært) på fildelingsclienter slik som Bittorent, eDonkey og Gnutella. Filformatet er ikke støttet av veldig mange medieavspillere, men er tilgjengelig på blant annet RealPlayer 10 og Media Player Classic. MPlayer kan spille av RMVB-filer i Linux/UNIX. RMVB kan også spilles av i VLC Media Player v.1.0.1.

ID-blokk

De første 4 bytene av filen er «.RMF» (standard RealMedia-format), som er 2E 52 4D 46 i hex, slik at systemet kan gjenkjenne filen lettere.
Europaparlamentsvalget på Kypros i 2009

Europaparlamentsvalget i Kypros 2009 ble avholdt lørdag 6. juni 2009. Det ble valgt 6 mandater til Europaparlamentet.
SD-anlegg

SD-anlegg (Sentral Drift-anlegg eller sentral driftsovervåkningsanlegg) er en fellesbetegnelse på et samlet elektronisk system til styring og overvåking av et automatisk anlegg, for eksempel et produksjonsanlegg på en fabrikk, et vannverk, et kraftverk eller et kloakkanlegg.
Mange forskjellige enheter kan være tilknyttet et SD-anlegg, men det består normalt av en eller flere PLC-er og et SCADA-system. PLC-en er enheten som styrer selve prosessen, men den har normalt ikke eget brukergrensesnitt.
SCADA-systemet er operatørens grensesnitt til prosessen. Det kan bestå av en eller flere SCADA-er som samler inn prosessinformasjon fra PLC-ene og gir operatøren tilgang til informasjonen via en eller flere klienter.
Dasmariñas

Dasmariñas (ofte forkortet til Dasma; offisielt: City of Dasmariñas; filipino: Lungsod ng Dasmariñas ) er en by (component city) i den filippinske provins Cavite. Den ligger omlag 30 km sør for Manila. Dasmariñas inntil den fikk bystatus den 25. november 2009 ved Republic Act No. 9723 den største bymessige kommune i landet, etter folketallet. I 2015 var folketallet på 659.019.

Nabokommuner

Dasmariñas grenser i nord til Imus, i øst til San Pedro, i nordøst og adskilt ved elven Embarcadero til Carmona, i sør til Silang og i vest, adskilt av elven Ylang-Ylang til General Trias. Med unntak av San Pedro i provinsen Laguna tilhører samtrlige nabokommuner provinsen Cavite.

Historie

Navnet går tilbake til Gómez Pérez Dasmariñas som fra 1590 til 1593 var de filippinske øyers spanske generalguvernør. Etter hans død ble hans sønn Luis Pérez Dasmariñas genbewralguvernør, fra 1593 til 1596 guvernør. Dasmariñas betyr på galisisk «av marinen».

Økonomi og infrastruktur

Dasmariñas er en Cavites raskest voksende byer. I det urbane sentrum er det mange forretninger, deiblant srtore khjøpesentra, Fast Food-restauranter, matforretninger, varehus, restauranter og andre tjenestetelsesorienterte forretninger. I utkantene er det mange industruforetak. Dasmariñas har mange universiteter; flest i provinsen. Dasmariñas var tydeligere preget av landbruk. 
Tre betydelige industriområder, First Cavite Industrial Estate (FCIE) i baranggay Langkaan, Dasmariñas Technopark i baranggay Paliparan I og NHA i Bagong Bayan, ligger i Dasmariñas. Derutover er det 240 ytterligere fabrikker og forretninger spredt utover de forskjelluige baranggays. I alt er det dreistrert (2018) 309 selskaper i Dasmariñas.
Lentulidae

Utseende

Middelsstore (8-25 mm), vingeløse gresshopper. De ligner på nymfer av større arter. Hodet er stort og rundet med ovale fasettøyne. Antennene er tynne og noe lengre enn hodet. Kroppen er ganske tung og kraftig, helt uten vinger. Beina er forholdsvis korte, bakbeina utviklet til kraftige hoppebein.

Levevis

De finnes helst i busker, der de spiser av løvverket. Én art kan gjøre skade i planteskoler, på den andre siden regner man med at én av artene er nyttig fordi den holder nede bestandene av en busk som ellers kunne blitt et problem-ugress.

Utbredelse

Familien finnes bare i det sentrale, østlige og sørlige Afrika.
Traffic shaping

Traffic shaping er å kontrollere datatrafikk over et nettverk for å optimalisere den.   Dette foregår ved å forsinke visse typer datapakker, for at andre pakker skal få enten garantert ytelse, lavere heng eller større del av den brukbare båndbredden.  Mer spesifikt virker traffic shaping ved å foreta en handling på et sett med pakker (ofte kalt strøm eller flyt) som gjør at disse bestemte pakkene får større forsinkelser, slik at de passer i en forhåndsbestemt begrensning («kontrakt» eller «profil»)).
Traffic shaping gir en mulighet til å kontrollere volument trafikk som blir sendt inn i datanettet på et spesielt sted (båndbreddebegrensning), eller maksimal rate som trafikken sendes på (ratebegrensning), eller mer komplekse kriterier.  Dette kan oppnås på mange måter og av mange forskjellige grunner, men måten det oppnås på er alltid ved å forsinke pakker.  Traffic shaping brukes ofte i utkanten av nettverket for å kontrollere trafikken som kommer inn i nettverket, men kan også brukes ved kilden til trafikken (for eksempel en datamaskin eller nettverkskort) eller et element i nettverket.
Barndommens rike

Barndommens rike er en episodisk erindringsbok skrevet av den norske forfatteren Johan Borgen, først utgitt i 1965. 
Borgen var i flere år fast kåsør i radioprogrammet Søndagsposten. Våren 1965 holdt han en serie selvbiografiske kåserier, under tittelen Barndommens rike. Kåseriene ble utgitt i bokform samme høst. Litteraturhistorikeren Øystein Rottem peker på at det er klare paralleller mellom oppveksten til Wilfred Sagen, hovedpersonen i Borgens Lillelord-trilogi, og Borgens egen barndom, slik forfatteren selv fremstiller den i Barndommens rike.
Kaiser Maximilian Lauf 2016

Kaiser Maximilian Lauf 2016 var den 1. utgaven av Kaiser Maximilian Lauf. Rennet ble arrangert 7. februar 2016.
Ceylanoparmena

Utseende

Parmenini er ganske små, brune trebukker. Pronotum er tønneformet med en liten pigg på sidene, dekkvingene noe hvelvede og rundede.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Artene lever på Sri Lanka.
S-300 Missilsystem

S-300 (NATO-betegnelse: SA-10 Grumble) er et missil-system opprinnelig laget i Sovjetunionen og senere tatt i bruk av Russland. ("Rakett" er en folkelig betegnelse på disse missilene.)

Historie

Missilet ble utviklede av konsernet Almaz-Antei.
Systemet ble tatt i bruk av Sovjetunionen i 1979.

Utstasjonering

Russland hadde i 2016 S-300-missil i Syria.
Franz August Otto Pieper

Liv og virke

Etter å ha tatt gymnasium i Kolberg i Pommern, emigrerte han til USA i 1870. I 1872 ble han uteksaminert fra Nortwestern University i Watertown, Wisconsin og i 1875 fra Concordia Seminary, Saint Louis i Missouri. 
Han var luthersk pastor i Manitowoc i Wisconsin (1875–78), i den perioden ble han gift med Minnie Koehn i Sheboygan. Han fikk så kall til stillingen som professor i teologi ved Concordia Seminary (1878 til 1887), hvor han også var redaktør for fakultetsjournalen Lehre und Wehre. I 1887 etterfulgte han Carl Ferdinand Wilhelm Walther som fakultetets rektor, og virket også som han som president for Missourisynoden i perioden 1899-1911. 
Piepers dogmatiske verk Christliche Dogmatik i tre bind viser hans store kjennskap til den reformatoriske litteraturen, og var den modne frukten av mer enn 50 år som lærer i dogmatikk ved Missourisynodens teologiske høyskole.
Tiruchirappalli (distrikt)

Demografi

Ved folketellingen i 2011 var det 2 713 858 innbyggere i distriktet, mot 2 418 366 i 2001. Den urbane befolkningen utgjør 49,26 % av befolkningen.
Barn i alderen 0 til 6 år utgjorde 9,35 % i 2011 mot 11,17 % i 2001. Antallet jenter i den alderen per tusen gutter er 952 i 2011 mot 955 i 2001.
Heggen og Frøland tingrett

Heggen og Frøland tingrett er en førsteinstansdomstol under Borgarting lagdømme. Tingretten ligger i Mysen i Østfold og dekker kommunene Eidsberg, Askim, Spydeberg, Trøgstad, Marker, Rømskog, Hobøl og Skiptvet. Domstolen består av fire dommere, sorenskriver er Rolf Ytrehus.
Elias og jakten på havets gull

Handling

Filmen tar utgangspunkt i det årlige vinterfisket, men hvor det har kommet et nytt, moderne fiskevær med store trålere som tar det meste av fisken og Lunvik står i fare for å bli lagt ned. Filmen tar opp problemstillingen rundt fraflytting av bosteder langs den norske kysten.

Om filmen

Filmen fikk Amanda i 2011 for beste barnefilm. Komponist Gaute Storaas vant Nordic Film Composers Award for sin musikk til filmen.
Elias ble forholdsvis godt mottatt av anmelderne og har blant annet fått terningkast fem av VG, fire av FilmMagasinet, Dagsavisen og Aftenposten og tre av Dagbladet.
Filmen har fått kritikk for at «[g]rådige spanske trålere og kapitalister sørfra» gjør filmen «til en ensidig ressurs- og distriktspolitisk kamp, sett fra kystfiskernes side». Alf Knutsen, en av skaperne av «Elias-universet», svarte til denne kritikken at «... når grådige kapitalister og spanske fiiskere blir karikert er det gjort med glimt i øyet. Og slik har det vært hele veien med Elias.»

Aldersgrense

Filmen fikk først 7 års aldersgrense av Medietilsynet. Etter klage fra distributøren valgte Barneombudet å sluttet seg til vedtaket om 7 års aldersgrense. Klagenemnda for film og videogram vedtok likevel at filmen skulle være tillatt for alle.
Felle (Nissedal)

Felle er ei bygd i Nissedal kommune i Telemark. Det er 212 innbyggere på Felle. 
En person som er bosatt i bygda, kalles en «fellsing» - flertallsformen er «fellsingar».
Per 2019 har bygda en landhandel, en barnehage, et kapell og flere hyttefelt. I 2009 avdekket lokalpressen i Telemark uregelmessigheter knyttet til hytteutbyggingen i området Sloksdalsfjell.
I 2009 hadde bygda en barneskole med 6 elever, og skolen var truet av nedlegging. I 2011 skrev lokalavisen Aust Agder Blad at innbyggerne i Felle var misfornøyd med å være en del av Nissedal kommune, og heller ville bli innlemmet i nabokommunen Gjerstad i Aust-Agder fylke. Da kommunestyret i Nissedal vedtok å nedlegge barneskolen i Felle, ble det bestemt at det i stedet skulle startes en barnehage i bygda.